# בין השמשות

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

לפי ההלכה מתחיל כל יום מחדש בצאת הכוכבים. אולם, בין סוף היום (שקיעה) לצאת הכוכבים, קיים מרווח זמן. הוא מכונה "בין השמשות". במסכת שבת (לה:) נאמר "כוכב אחד יום, שניים בין השמשות, שלושה לילה. רבי יוסי אומר לא כוכבים גדולים הנראים ביום, ולא כוכבים קטנים שאין נראים אלא בלילה, אלא בינונים". ככל דיני הספקות - "ספק דאוריתא לחומרא (לדוגמה: בערב שבת, בין השמשות נחשב כשבת וגם במוצאי שבת, כך גם ביום הכיפורים לעניין הצום) וספק דרבנן לקולא (לדוגמה: מי שספר ספירת העומר בבין השמשות - יצא)".

## [עריכה] המקור בגמרא

בגמרא (מסכת שבת לד:) ישנה מחלוקת בין לגבי זמן בין השמשות.

- תנא קמא - משקיעת החמה במשך הזמן שהרקיע אדום ("משתשקע החמה כל זמן שפני מזרח מאדימין").
- רבי יהודה - כל עוד השמים לא הושחרו בשלמותן זהו בין השמשות ("הכסיף התחתון ולא הכסיף העליון - בין השמשות, הכסיף העליון והשוה לתחתון - זהו לילה").

רבי נחמיה - זמן הליכה חצי מיל מהשקיעה ("כדי שיהלך אדם משתשקע החמה חצי מיל"). רבי יוסי - אין זמן לביה"ש כיוון שזהו זמן לא מדיד ("בין השמשות כהרף עין, זה נכנס וזה יוצא, ואי אפשר לעמוד עליו").

## [עריכה] להלכה

### [עריכה] מבוא

בגמרא קיימת לכאורה סתירה. במסכת פסחים (צד.) נאמר שמהשקיעה עד צה"כ שיעור 4 מיל. במסכת שבת (לד:-לה.) נאמר שמהשקיעה מתחיל ביה"ש, נמשך ¾ מיל ואז צה"כ שהוא הלילה. רבינו תם תירץ לשיטתו והגאונים והגר"א לשיטתם. רוב הסבר דלהלן מובא בביאור הלכה (רסא, ד"ה מתחילת השקיעה).

### [עריכה] שיטת רבנו תם

- - שיטתו - כיסוי החמה (שקיעה ראשונה), סיום היום (¼3 מיל), חושך (שקיעה שנייה), ביה"ש (¾ מיל), יציאת 3 כוכבים בינוניים (צה"כ), תחילת הלילה. במסכת פסחים מדובר על השקיעה הראשונה ובמסכת שבת על השקיעה השנייה.
  - פוסקים כשיטתו - רבי יוסף קארו בשולחן ערוך.

### [עריכה] שיטת גר"א

- - שיטתם - כיסוי החמה, ביה"ש (¾ מיל), יציאת 3 כוכבים בינוניים (צה"כ הראשון), משך ¼3 מיל, יציאת כל הכוכבים (צה"כ השני), תחילת הלילה. במסכת פסחים מדובר על צה"כ השני ובמסכת שבת מדובר על צה"כ הראשון.
  - פוסקים כשיטתו - מסתמך על גאונים (רב סעדיה גאון רב האי גאון, רב ניסים גאון ועוד). בהמשך פסקו כמוהו רבי אבהרם החסיד (בן הרמב"ם. הוסיף שהרמב"ם ורי"ף ורש"י פסקו כן), ש"ך, מהר"ל, הביאור הלכה מוסיף "והנה למעשה בודאי צריך ליזהר כדעת הגר"א והרבה מן הפוסקים והראשונים הנ"ל…וחס ושלום להקל בזה" ועוד הרבה אחרונים.

### [עריכה] שיטת ספר יראים (רא"ם - רבי אליעזר ממינץ)

- - שיטתו - ביה"ש הוא ¾ מיל לפני השקיעה.
  - פוסקים כשיטתו - רבי יואל סירקיש ב"בית חדש". כמו כן יש עוד אחרונים שחוששים לשיטתו והחמירו כמוהו.

## [עריכה] ראו גם

- לעניין חישוב הזמנים וסדרם - תוספת שבת.

הבהרה: ויקיפדיה אינה מקור לפסיקת הלכה.

מקור: http://he.wikipedia.org../../../%D7%91/%D7%99/%D7%9F/%D7%91%D7%99%D7%9F_%D7%94%D7%A9%D7%9E%D7%A9%D7%95%D7%AA.html

קטגוריה: זמני היום בהלכה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Svenska